
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 60  
                                                             din 25 aprilie 2024
privind desfășurarea evenimentului gastronomic „Sea Food Festival Sighișoara”,

în perioada 03 – 05 mai 2024
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.816/05.04.2024 şi la Consiliul Local Sighișoara cu nr. 14.604/19.04.2024, de referatul de aprobare, înregistrat cu nr. 12.818/05.04.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 11.537/26.03.2024, completată prin adresa înregistrată cu nr. 12.338/02.04.2024, prin care S.C. CBS Sounds Events S.R.L. solicită sprijin pentru organizarea evenimentului gastronomic „Sea Food Festival Sighișoara”, în perioada 03 – 05 mai 2024, în Municipiul Sighișoara, pe terenul aparținând domeniului public din Piața Octavian Goga (”Parcarea Mitică”), pe o suprafață de 250 mp., pentru desfășurarea secțiunilor artistice, culturale și interactive din cadrul evenimentului și totodată potrivit adreselor amintite, în locația menționată anterior se vor desfășura și activități de comerț din cadrul evenimentului;

Ținând cont de faptul că, acest eveniment este o extensie a evenimentului „Sighișoara Food Festival”, ce se va desfășura în 3 localități diferite în 3 weekend-uri consecutive în luna mai;

 Dat fiind faptul că este un festival gastronomic de tip Street Food cu restaurante mobile și că se dorește promovarea peștelui și a fructelor de mare din Marea Neagră, precum și gastronomia bazată pe acestea;

Având în vedere că, evenimentul completează în mod fericit calendarul evenimentelor culturale din municipiul nostru, precum și impactul major pe care acest eveniment îl are în promovarea imaginii Sighișoarei și nu în ultimul rând, atragerea unui număr cât mai mare de turiști;

Având în vedere Regulamentul de organizare şi funcţionare a sistemului de parcare cu plată în Municipiul Sighişoara, astfel cum a fost completat și modificat prin Hotărârea Consiliului Local Sighişoara nr. 194/19.12.2013, cu referire la prevederile art. 6 alin. (3) din Regulament;

Având în vedere prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și de cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 12.817/05.04.2024, prin care se propune şi se justifică oportunitatea organizării evenimentului gastronomic „Sea Food Festival Sighișoara”, în perioada 03 – 05 mai 2024, în Municipiul Sighișoara, pe terenul aparținând domeniului public din Piața Octavian Goga (”Parcarea Mitică”), pe o suprafață de 250 mp., pentru desfășurarea secțiunilor artistice, culturale și interactive din cadrul evenimentului și, totodată și pentru desfășurarea activităților de comerț din cadrul acestuia;
Având în vedere avizele favorabile ale comisiilor de urbanism, comerț, socială și juridică;
În temeiul prevederilor art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
    H O T Ă R Ă Ş T E:
Art. 1. (1) Se aprobă desfășurarea evenimentului gastronomic „Sea Food Festival Sighișoara”, organizat de S.C. CBS Sounds Events S.R.L., în Municipiul Sighișoara, în perioada 03 – 05 mai 2024.  
(2) Se aprobă ca perimetrul de desfășurare al evenimentului să cuprindă domeniul public din Piața Octavian Goga (”Parcarea Mitică”), potrivit planului de situație, anexa nr. 1 la prezenta hotărâre.

(3) Pe terenul aparținând domeniului public din Piața Octavian Goga (”Parcarea Mitică”) se va instala o scenă în suprafață de 12 mp., pentru care se va percepe o taxă pentru ocuparea domeniului public, stabilită conform art. 4 alin. (3) din Anexa nr. 8 privind nivelul taxelor și chiriilor pentru bunurile aparținând domeniului public și privat al Municipiului Sighișoara pentru anul 2024 a Hotărârii Consiliului Local Sighișoara nr. 87/27.04.2023, taxă pe care organizatorul o va achita la casieria Municipiului Sighişoara, cel târziu în data de 30.04.2024.

Art. 2. (1) Activitatea artistică și interactivă din cadrul evenimentului gastronomic „Sea Food Festival Sighișoara”, în perioada 03 – 05 mai 2024, se va desfășura pe terenul aparținând domeniului public din Piața Octavian Goga (”Parcarea Mitică”), pe o suprafață de 238 mp., pentru care se va percepe o taxă pentru ocuparea domeniului public, stabilită conform art. 3 alin. (1) lit. ”j” din Anexa nr. 8 privind nivelul taxelor și chiriilor pentru bunurile aparținând domeniului public și privat al Municipiului Sighișoara pentru anul 2024 a Hotărârii Consiliului Local Sighișoara nr. 87/27.04.2023, taxă pe care organizatorul o va achita la casieria Municipiului Sighişoara, cel târziu în data de 30.04.2024.

(2) Atât racordarea cât și plata consumului de energie electrică cad în sarcina organizatorului evenimentului. 

(3) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului și unde se desfășoară activitatea artistică și interactivă.

Art. 3. (1) Activitatea de comerț se va desfășura în zona din perimetrul de desfășurare al evenimentului, respectiv alimentație publică, în Piața Octavian Goga, pe o suprafață de 40 mp. Organizatorul evenimentului va furniza tabelul cu comercianții care participă la eveniment și care, potrivit Hotărârii Consiliului Local Sighișoara nr. 86/28.11.2016, îndeplinesc condițiile legale pentru desfășurarea activităților comerciale.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului gastronomic „Sea Food Festival Sighișoara”, se percepe o taxă pentru ocuparea domeniului public stabilită conform Hotărârii Consiliului Local Sighișoara nr. 87/27.04.2023, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara, pentru care, după caz, se va percepe taxa pentru eliberarea acesteia.

(3) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenul care face exclusiv parte din perimetrul de desfășurare al evenimentului, respectiv cel unde se desfășoară activitatea artistică și interactivă, menționat la art. 2 din prezenta. De asemenea, este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 3 alin. (1) și alin. (2) din prezenta, sens în care vor fi aplicate dispoziţiile legale sancţionatorii.

Art. 4. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii publice și a salubrității în perimetrul de desfășurare al evenimentului pe care îl organizează.

(2) Pentru buna desfășurare a evenimentului, cade în sarcina exclusivă a organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș și Inspectoratul pentru Situaţii de Urgenţă Mureș, Serviciul Public Poliția Locală Sighișoara și D.S.V.S.A. Mureș.

Art. 5. Administratorul parcării cu plată situată în Piața Octavian Goga (”Parcarea Mitică”) va fi notificat, în timp util, prin grija Municipiului Sighișoara, cu privire la desfășurarea evenimentului și perioada necesară pentru organizarea lui, respectiv, perioada 02 – 06 mai 2024.

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Arhitectul Șef, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Biroul Executare Creanțe – Direcția Economică, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara, S.C. Ecoserv Sig S.R.L. și S.C. CBS Sounds Events S.R.L.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 10 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcția Arhitect Șef;

  2 ex. Serviciul Evidența Patrimoniului și Fondul Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Executare Creanțe – Direcția Economică;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Muzeul de Istorie;

  1 ex. Compartimentul Centrul Național de Infomare și Promovare Turistică Sighișoara; 
  1 ex. Serviciul Public Poliţia Locală;

  1 ex. S.C. Ecoserv Sig S.R.L.;
  1 ex. S.C. CBS Sounds Events S.R.L.
21 ex.  

B.A.

